भारत सरकार

विधि और न्याय मंत्रालय

विधायी विभाग

राज्य सभा

अतारांकित प्रश्न सं. 926

जिसका उत्तर शुक्रवार, 22 दिसंबर, 2017 को दिया जाना है

**लोक सभा, राज्य विधान सभाओं, स्थानीय निकायों और ग्राम पंचायतों के चुनाव एक साथ कराया जाना**

**+926. डा॰ सत्यनारायण जटिया :**

**सरदार सुखदेव सिंह ढिंडसा :**

क्या **विधि और न्याय** मंत्री यह बताने की कृपा करेंगे कि :

(क) जनधन, समय एवं प्रशासन तंत्र की ऊर्जा को बचाने के लिए देश में लोक सभा, विधान सभाओं तथा स्थानीय निकायों एवं ग्राम पंचायतों के चुनावों को साथ-साथ कराने के लिए प्रस्तावित कार्ययोजना कार्यान्वित करने के लिए अब तक की पहलों का ब्यौरा क्या है ; और (ख) उपर्युक्त के सन्दर्भ में चुनाव सुधारों के संबंध में विगत समय से अब तक किए गए बदलावों और विचाराधीन प्रस्तावों का ब्यौरा क्या है ?

**उत्तर**

**विधि और न्‍याय तथा कारपोरेट कार्य राज्य मंत्री (श्री पी.पी.चौधरी)**

**(क) और (ख) :** लोकसभा और राज्य विधान सभाओं का साथ-साथ निर्वाचन सम्बन्धी मामले की कार्मिक, लोक शिकायत, विधि और न्याय सम्बन्धी संसदीय स्थायी समिति द्वारा परीक्षा की गई थी । समिति ने अपनी 79वीं रिपोर्ट में कुछ सिफारिशें की हैं जो सरकार के परीक्षाधीन है ।

\*\*\*\*\*\*\*\*\*\*\*\*\*\*\*